Након добрих игара на Еуру 2008. Лихтштајнер је запао за око неколико европских клубова, а у јулу исте године прихватио је понуду Лација и потписао четворогодишњи уговор са Римским клубом. Свој први погодак за Лацио постигао је у градском дербију против Роме у коме је Лацио славио резултатом 4:2 уз велики број картона. У својој првој сезони за Лацио одличан је био у нападачким пробојима са десне стране, док је Србин, Александар Коларов исто то чинио на левој страни. Лацио је завршио тек 10. на табели Серије А, али освојили су италијански куп. Након што је Коларов напустио клуб и Лихтштајнерова судбина није више била тако сигурна јер велики је број европских клубова био заинтересован за његов одлазак из Рима, упркос томе што је Лацио изборио играње у Лиги Европе.